A sorozatainkkal és az idegeinkkel játszanak
Miért nem adja le az RTL Klub a nagy marketingkampánnyal indított, világszerte ismert, máshol évekkel ezelõtt lezárt Lost utolsó évadját, mi a terve A rejtély-jel, a Tuti gimi-vel? Több hazai csatorna teszi próbára a nézõk türelmét azzal, hogy magyarázat nélkül leállít szériákat, akár az évad közepén, és nem folytatja ezeket évekig - vagy éppen soha. Cikkünk végén adunk válaszokat is a hétköznapi morgolódásokkal kísért kérdésekre.
Amerikában, ha egy széria nem hozza az elvárt nézettséget, azt nemcsak leveszik a mûsorról, de még a gyártását is leállítják. Mostanában ugyan ezen leállított sorozatok adásba nem került epizódjait sokszor megnézhetik a nézõk vagy az interneten vagy nyáron, az uborkaszezonban, azonban ha valami nem siker, akkor annak a csatornák szerint nincs helye a tévé képernyõjén.

Itthon nem egyszer elõfordult, hogy a TV2, de még az RTL Klub is mûsoron hagyta gyengén muzsikáló szériáit, manapság viszont egyre gyakoribb, hogy a nézõ az általa néhány hete elkezdett sorozatot egy idõ után sehol nem találja meg, mert a csatorna a nem megfelelõ nézettség miatt eltüntette. A mûsorról levett sorozatokkal kapcsolatos bánásmódok között is vannak különbségek, az azonban szinte mindegyikben közös, hogy eltûnésük pillanatában a nézõ tanácstalanná válik és legtöbbször még a csatornák sem árulják el, hogy milyen további sorsot szánnak a kegyvesztetté vált szériáknak (leginkább talán azért, mert maguk sem tudják).

A jelenlegi hazai kábeltévés rendszer szerencsére lehetõséget ad egy viszonylag humánusabb megoldásra: azzal ugyanis, hogy a TV2 és az RTL Klub is rendelkezik kisebb csatornákkal, komplett portfólióval, egy-egy bukott produkció új életre kelhet a FEM3-on vagy a Coolon. Az RTL Klub például a nagy hírveréssel beharangozott Chuck címû szériáját, valamint a Terminátor: Sarah Connor krónikái-t három-négy epizód után levette adásáról, de idõvel a Coolon folytatta. Azonban egy negyedakkora nézettségû csatornán adni valamit nem mindenki számára elfogadható megoldás (mivel nem mindenki szerzõdött le kábeles, mûholdas céggel), így elmondhatjuk, hogy például a 2009 februárjában indult Terminátor-sorozat folytatására már több mint három éve várnak az RTL Klub nézõi.

Csak azért nem állítható, hogy az idõk végezetéig várhatnak, mert éppen az elmúlt hónapokban indult meg egy folyamat itthon: az RTL Klub például június elsõ hetében szombat délutánonként elkezdte ismét adni a 2009 júliusában bemutatott, majd négy rész után mûsorról lekerült Chuck akciókomédiát. Hasonlóképpen járt el a TV2, amikor a 2009 márciusában mindössze két rész után eltüntetett Elit egység címû kommandós sorozatot visszahozta pár hónapja, hogy a vasárnap éjszakáit erõsítse vele. 2009 kifejezetten fekete év volt az itthon bemutatott sorozatok esetében, ugyanis a Chuck-kal párban mûsorra kerülõ Minden lében négy kanál elsõ évadát teljes egészében láthattuk, azonban a folytatásra már két és fél éve várunk, miközben Amerikában a napokban már a hatodik szezon  indul el.

A TV2 az Elit egység-nek nem kegyelmezett, azonban az elmúlt egy-két évben jóval több esélyt adott újoncainak, bár a Zsaruvér, A férjem védelmében és a Hawaii Five-0 hol évad közben, hol az elsõ évad végén félbeszakított sugárzásának folytatásáról ugyanúgy nem tudunk semmit. Igaz, ezeket a sorozatokat a hazai Universal Channel is mûsorára tûzte, némelyikkel már le is hagyta Magyarország második legnézettebb kereskedelmi csatornáját.

Eltûnt a Lost vége

Nem csak a premiersorozatokat fenyegeti érdeklõdés hiányában a hazai kasza: elég csak azokat a rajongókat megkérdezni, akik például az RTL Klubos Odaát harmadik szezonjára 2008 eleje óta vártak. Bár 2011 februárjában végre képernyõre kerültek az "új" részek, azóta ismét nagy hallgatás van az Amerikában õsszel már nyolcadik évadossá váló széria háza táján. Hasonlóan nem töri magát az RTL Klub már jó ideje azzal, hogy folytassa a Döglött akták 5. évadát, s a TV2 nézõi is kezdik elfelejteni, hogy milyen is lehet az Amerikában hovatovább hétéves Psych - Dilis detektívek, melynek 3. évada még 2009 szeptemberében startol, a negyedik viszont valahol elkeveredhetett - illetve ugyancsak a Universal Channel mûsorán kötött ki.

Hõsök

A feledés egyébként nemcsak a kevéssé ismert szériákat fenyegeti, hanem a hatalmas sikerrel indulókat is, elég csak arra gondolni, hogy RTL Klub még mindig nem volt képes leadni a Lost - Eltûntek hatodik szezonját (igaz, az AXN ugrott is rá), bár talán most, a hétvégi ötödik évados ismétléseket követõen megteszik. A TV2 pedig hasonlóan mostohán bánt a kinn évek óta kimúlt Hõsök-kel, melynek két szezonja annak rendje és módja szerint mûsorra került, azonban a 2008-as második évados startot követõen a harmadik szezont már csak 2010 õszén tûzték mûsorra, ráadásul éjfél után - a negyedik évad bemutatása pedig azóta várat magára. Valószínûleg elég sokáig...

Nem csak az RTL Klub és a TV2 játszik a sorozatrajongók érzéseivel, hiszen a Viasat3 például a Testvérek-et nem folytatta az elsõ szezon után (évekkel késõbb a Universal Channel átvette), de az RTL Klub által eltüntetett Ki ez a lány? második szezonjára is éveket kellett várni, míg az m1 a 24-et tette hosszú évekig parkolópályára az elsõ szezon után, míg meg nem érkezett a Coolra. S sort még sokáig lehetne folytatni, bár lehet, hogy Magyarország legnézettebb csatornája azért is a  legnézettebb, mert egy vagy több évad után olyan sorozatokat is eltemetett évekre, mint a Dr. Addison,A rejtély, a Tuti gimi vagy A hatalom hálójában.

Van sok válaszunk is

Miközben májusban már tudni pontosan, mit adnak a CBS, az NB vagy a Fox szeptember 25-én este kilenckor, addig Magyarországon úgy titkolja a tervezett sorozatokat a két nagy kereskedelmi tévé, mintha stratégiai atomtitokról lenne szó. Végül csak sikerült kiszednie az [origo]-nak néhány választ az illetékesektõl.

Azt RTL-en biztosan nem megy eztán a Dr. Addison, mert csak az elsõ két évad van meg nekik (a folytatást nem vásárolták meg), a másodikat adják júliustól, késõ este. A rejtély megvan, ezt tervezik folytatni, de nem idén. A Tuti gimi-bõl most ismétléseket ad az RTL Klub, de õsszel jönnek az új részek, nem úgy mint A hatalom hálójában címû szériából, mert ennek folytatása csak 2013 elejére várható - idén csak ismétlések lesznek. Az egykor nagy kampánnyal beharangozott Lost utolsó évadját már nem vette meg az csatorna, a Döglött akták 5. évadja nyáron lesz, késõ este, augusztustól pedig a hatodik évaddal folytatják.

A rejtély

A Zsaruvér elsõ évadát júliusban láthatják újra a nézõk a TV2 Csoport férfi csatornáján, a PRO4-en, augusztusban pedig indul a második évad is. A Hawai Five-O elsõ évada most fut a PRO4-en, júniusban pedig megszakítás nélkül folytatódik a második évaddal. A Férjem védelmében a TV2 Csoport nõi csatornáján, a FEM3-on kapott helyet, ahol május óta látható a sorozat elsõ évadja - novembertõl pedig jön a következõ évad is, szintén a FEM3-ra. A Psych - Dilis detektívek elsõ évada októbertõl újra jön a TV2-re. Hogy mi lesz az egykor fantasztikusan rajtolt, késõbb gyérebb számokat szállító Hõsök végével? A TV2-csoport tervei szerint a Hõsök 2013-ban újra képernyõre a negyedik évaddal, de hogy melyik TV2-csatornán (Fem3? Pro4?), az majd a késõbbiekben dõl el.
tévésorozat televízió média tévé sorozat szórakozás